EkBass/fiwiki-20250220-pages-articles huggingface dataset:
Sparassodonta

Sparassodonta on sukupuuttoon kuollut Metatheria-nisäkkäiden lahko. Ne olivat kotoperäisiä Etelä-Amerikassa. Sparassodonta-lahkoa pidettiin ennen aitoina pussieläiminä, mutta nykyään niiden uskotaan olevan pussieläinten sisarryhmä. Monet näistä nisäkäspedoista muistuttivat läheisesti istukkanisäkkäiden petoja jotka kehittyivät erikseen Euraasiassa. Ne kuvasi ensimmäisenä Florentino Ameghino, Santa Cruzin kerroksista Patagoniasta löydettyjen fossiilien pohjalta. == Piirteet == Lahkon Sparassodonta jäsenet osoittivat monia yhtäläisyyksiä istukkanisäkkäiden petoeläinten kanssa. Ne ovat todella hyvä esimerkki konvergentista evoluutiosta. Esimerkiksi sparassodonttien poskihampaat olivat samankaltaisia kuin kissaeläinten lihan paloitteluun käytetyt hampaat. Kulmahampaat olivat myös pidentyneet, ja joissakin tapauksissa, kuten Thylacosmiluksella, muistuttivat sapelihammaskissojen kuten Smilodonin hampaita. Niiden ruumiin koko vaihteli 80 sentistä nykyisten suurten kissaeläinten kokoon. Toinen suurten petojen heimo olivat borhyaenidit, jotka näyttivät enemmän koirilta tai susilta. == Heimot == * †Hathliacynidae *†Borhyaenidae *†Proborhyaenidae *†Thylacosmilidae == Lähteet == Luokka:Esihistorialliset nisäkkäät Luokka:Pussieläimet
Herakleios vanhempi

Herakleios vanhempi (, , k. 610) oli itäroomalainen sotapäällikkö ja keisari Herakleioksen isä. Hän oli kotoisin Armeniasta. Herakleios mainitaan ensimmäisen kerran vuonna 586 roomalaiskomentaja Filippikoksen alaisena Itä- Rooman ja sassanidien Persian välisen sodan aikana, ja hän otti osaa muun muassa Solakhonin taisteluun samana vuonna. Sodan jälkeen hänet nimitettiin African eksarkiksi.Martindale, s. 584–586 Herakleios kapinoi noin vuonna 608 keisari Fokasta vastaan ja lähetti poikansa Herakleioksen johtaman laivaston pääkaupunkiin Konstantinopoliin. Herakleioksen joukot kukistivat Fokaksen ja nostivat nuoremman Herakleioksen keisariksi. Herakleios vanhempi kuitenkin kuoli Karthagossa noin vuonna 610 poikansa valtaannousun aikoihin. == Lähteet == * === Viitteet === Luokka:Bysanttilaiset sotilaat Luokka:Vuonna 610 kuolleet Luokka:Syntymävuosi tuntematon
Painin Euroopan-mestaruuskilpailut 2016

Painin Euroopan-mestaruuskilpailut 2016 järjestettiin Latvian Riiassa 8.–13. maaliskuuta. Kilpailujen ohjelmassa olivat kreikkalais-roomalainen paini, vapaapaini ja naispaini. == Mitalistit == === Kreikkalais-roomalainen paini === Sarja Kultaa Hopeaa Pronssia 59 kg Mingijan Semjonov Roman Amojan Donior Islamov Dmytro Tsymbaljuk 66 kg Islambek Albijev Davor Štefanek Šmagi Bolkvadze Kamran Məmmədov 71 kg Varšam Boranjan Aleksandar Maksimović Həsən Əliyev Bálint Korpási 75 kg Zurab Datunašvili Viktor Nemeš László Szabó Karapet Tšaljan 80 kg Pascal Eisele Edgar Babayan Daniel Aleksandrov Aslan Atem 85 kg Žan Belenjuk Robert Kobliašvili Denis Kudla Tadeusz Michalik 98 kg Nikita Melnikov Artur Aleksanjan Aljaksandr Hrabovik Cenk İldem 130 kg Rıza Kayaalp Oleksandr Tšernetskyi Johan Eurén Iosif Tšuhošvili === Vapaapaini === Sarja Kultaa Hopeaa Pronssia 57 kg Gadžimurad Rašidov Andri Jatsenko Andrei Dukov Georgi Vangelov 61 kg Vladimer Khintšegašvili Heorhi Kalijeu Hacı Əliyev Ivan Guidea 65 kg Frank Chamizo Mustafa Kaya Israil Kasumov Semen Radulov 70 kg Magomiedmurad Gadżyjew Davit Tlašadze Nikolai Kurtev Azamat Nurykau 74 kg Soner Demirtaş Cəbrayıl Həsənov Iakob Makarašvili Zaur Makijev 86 kg Šamil Kudijamagomedov Aleksandr Qostiyev Ibrahim Aldatov Dato Marsagišvili 97 kg Anzor Boltukajev Ivan Jankouski Elizbar Odikadze Erik Thiele 125 kg Geno Petriašvili Robert Baran Aljaksei Mikalajeu Alen Zasjejev === Naispaini === Sarja Kultaa Hopeaa Pronssia 48 kg Mariya Stadnik Emilia Vuc Elitsa Jankova Maryna Markevitš 53 kg Sofia Mattsson Iryna Kuratškina Julija Blahynja Nina Hemmer 55 kg Irina Ologonova Tetjana Kit Ramóna Galambos Roksana Zasina 58 kg Nataliya Sinişin Grace Bullen Mimi Hristova Hanna Vasylenko 60 kg Petra Olli Oksana Herhel Julija Prontsevitš Yuliya Ratkeviç 63 kg Anastasija Grigorjeva Julija Tkatš Marianna Sastin Inna Tražukova 69 kg Maryja Mamašuk Ilana Kratysh Alina Stadnyk-Mah’ynja Buse Tosun 75 kg Yasemin Adar Aljona Starodubtseva Vasilisa Marzaljuk Alla Tšerkasova == Mitalitaulukko == Isäntämaa 1 7 1 4 12 2 3 2 4 9 3 3 1 3 7 4 2 2 4 8 5 1 5 8 14 6 1 3 6 10 7 1 2 2 5 8 1 2 1 4 9 1 0 3 4 10 1 0 1 2 11 1 0 0 1 11 1 0 0 1 11 1 0 0 1 14 0 3 0 3 15 0 1 2 3 16 0 1 0 1 16 0 1 0 1 18 0 0 5 5 19 0 0 4 4 20 0 0 1 1 Yhteensä Yhteensä 24 24 48 96 == Lähteet == * Painitietokanta foeldeak.com == Aiheesta muualla == * Viralliset kisasivut 2016 Luokka:Vuoden 2016 urheilu Luokka:Riian urheilu
Dosso (departementti)

Dosso on departementti Nigerin Dosson alueella. Sen pinta-ala on 9 175 neliökilometriä. Asukkaita on 492 560 henkeä (vuonna 2012, väestönlaskenta). Dosson departementti sijaitsee Dosson alueen keskiosassa. Se rajoittuu lännessä Falmeyn ja Boboyen, pohjoisessa Logan ja Dogondoutchin ja idässä Tibirin, Dioundioun ja Gayan departementteihin sekä etelässä Beniniin. Departementin hallinnollinen keskus on Dosson kaupunki. Samannimisen kaupunkikunnan lisäksi siihen kuuluu kymmenen maalaiskuntaa Farey, Garankedey, Gollé, Goroubankassam, Karguibangou, Mokko, Sakadamna, Sambéra, Tessa, Tombokoirey I ja Tombokoirey II. Kyliä on yhteensä 1196. ==Lähteet== *
Slipstream 5000

Slipstream 5000 on ajopeli, jonka kehitti The Software Refinery ja julkaisi Gremlin Interactive PC:lle vuonna 1995. Pelissä kilpaillaan VTOL-tyyppisillä muunneltavilla lentokoneilla historiallisissa ja muissa tunnetuissa kohteissa, kuten Grand Canyonissa, Amazonjoella ja Egyptin pyramideillä. Peliä pelataan tietokoneen ohjaamia hahmoja vastaan tai verkkoyhteyden kautta tai jaetulla ruudulla toista ihmispelaajaa vastaan. Peli julkaistiin alun perin DOS- käyttöjärjestelmälle. 2010-luvulla se on tuotu uudelleen kaupan Windowsille, Linuxille ja OS X:lle Steam- ja GOG.com-palveluiden kautta. PC Gamer -lehden arvostelussa peli sai arvosanan 89 %. Lehti kehui muun muassa pelin nopeatempoista toimintaa ja grafiikoita. == Lähteet == == Aiheesta muualla == * Luokka:Ajopelit Luokka:DOS-pelit Luokka:Linux-pelit Luokka:Mac OS -pelit Luokka:Windows-pelit Luokka:Vuoden 1995 videopelit
Qiu Jin

Qiu Jin (, pinyin: Qiū Jǐn, Wade–Giles: Ch'iu Chin) oli kiinalainen vallankumouksellinen ja feministiaktivisti. Hän myös julkaisi ja kirjoitti naisille suunnattuja lehtiä. Hänet mestattiin maanpetoksesta vuonna 1907, jonka jälkeen hänestä tuli sankarillisuuden, isänmaallisuuden ja feminismin symboli. ==Elämäkerta== Qiu Jin syntyi Fujianissa, ja hänen alkuperäinen nimensä oli Guijin. Qiu oli vanhin oppineistoon ja virkamiehistöön kuuluneista vanhempiensa neljästä lapsesta. Hän sai kaksi lasta järjestetystä avioliitostaan Wang Tingjunin kanssa, mutta avioliitto oli onneton ja vuonna 1904 hän lähti tuolloin epätavalliseen tapaan opiskelemaan Japaniin jättäen perheensä Kiinaan. Japanissa hän omaksui suuren osan vallankumouksellisista ajatuksistaan Fukuda Hidekolta ja Shimoda Utakolta, joista jälkimmäinen kehitti opettajien opetussuunnitelman Jissenin naisten yliopistolle Tokiossa, jossa Qiu opiskeli. Valmistuttuaan opettajaksi Qiu palasi Kiinaan ja työskenteli useissa lyhyissä työsuhteissa useassa eri koulussa. Yksi niistä oli Datongin koulu Shaoxingissa, jota vallankumoukselliset käyttivät keskuksenaan. Opettajan työn ohella Qiu kirjoitti ja julkaisi lehtiä. Tokiossa hän oli julkaissut Baihua bao -lehteä ja vuodesta 1907 Zhongguo nübao -lehteä. Molemmista ilmestyi vain muutama numero, mutta ne olivat omalla vallankumouksellisen feminismin alallaan merkittäviä. Qiu osallistui myös Qing-dynastian vastaiseen vallankumoukselliseen toimintaan. Hän oli mukana myös serkkunsa Xu Xilinin suunnittelemassa vallankaappaushankkeessa. Suunnitellun kapinan alettua Qiu pidätettiin, ja hänet mestattiin Shaoxingissa 15. heinäkuuta 1907. Oikeudenkäynnin asiakirjat ovat harvoja ja epätäydellisiä, eikä Qiun rikoksesta ole täyttä selvyyttä. Hänen toimintaansa pidettiin kuitenkin asiakirjoissa maanpetoksena. Neljä vuotta Qiun kuoleman jälkeen Qing-dynastia romahti ja maasta tuli tasavalta. Mestauksen takia Qiusta tuli joka tapauksessa sankarillisuuden, isänmaallisuuden ja feminismin symboli, jota käyttivät useat eri poliittiset tahot 1900-luvun aikana. ==Lähteet== Luokka:Vuonna 1875 syntyneet Luokka:Vuonna 1907 kuolleet Luokka:Kiinalaiset henkilöt Luokka:Feministit
Retkikunta 47

Retkikunta 47 () on Kansainvälisen avaruusaseman 47. miehistö. ==Miehistö== Asema Ensimmäinen osa Toinen osa Komentaja Timothy Kopra, NASA Timothy Kopra, NASA Lentoinsinööri 1 Timothy Peake, ESA Timothy Peake, ESA Lentoinsinööri 2 Juri Malentšenko, RSA Juri Malentšenko, RSA Lentoinsinööri 3 Aleksei Ovtšinin, RSA Lentoinsinööri 4 Oleg Skripotška, RSA Lentoinsinööri 5 Jeffrey Williams, NASA Lähde: Spacefacts ==Lähteet== == Aiheesta muualla == Luokka:Kansainvälinen avaruusasema
Matti Airaksinen

Matti Airaksinen (s. 1978 Turku) on suomalainen radiotoimittaja ja DJ. Hän juonsi YleX-kanavalla perjantaisin esitettäviä Disko2000- ja Parasta ennen -ohjelmia. DJ-keikoillaan Airaksinen soittaa lähinnä Parasta ennen -ohjelmasta tuttua 1990-luvun musiikkia. Päivätyökseen Airaksinen opettaa kuvataidetta Vaskivuoren lukiossa Vantaalla. Airaksinen on juontanut vuoden 2021 alusta Retroperjantai-ohjelmaa Radio Novalla. ==Lähteet== Luokka:Suomalaiset DJ:t Luokka:Suomalaiset radiotoimittajat Luokka:Vuonna 1978 syntyneet Luokka:Elävät henkilöt
John Bingham (Lucanin 7. jaarli)

Richard John Bingham, Lucanin 7. jaarli ("Lord Lucan" s. 18. joulukuuta 1934) oli brittiläinen jaarli, joka katosi 7. marraskuuta 1974 lastenhoitajansa murhan jälkeen. Hän ajoi ystävänsä luokse Sussexiin lainaamallaan Fordilla, joka löytyi myöhemmin hylättynä. Poliisietsinnöissä hänestä ei löytynyt jälkeäkään. Joitakin varmistamattomia havaintoja tehtiin ulkomailla. Murhailtana Binghamien kotiin murtauduttiin ja 29-vuotias lastenhoitaja Sandra Rivett lyötiin kuoliaaksi. Paikalle saapunut rouva Bingham tunnisti murtautujan miehekseen, joka hyökkäsi myös hänen kimppuunsa. Hän pääsi pakoon ja hälytti apua paikallisesta pubista. Lucanin poika George Bingham myönsi uskovansa isänsä syyttömyyteen. Hänestä hyökkäyksen kohteeksi joutunut rouva Lucan oli lääkkeiden vaikutuksen alaisena ja erehtyi henkilöllisyydestä. Oikeus myönsi John Binghamille kuolintodistuksen vuonna 2016, jolloin aatelisarvo siirtyi hänen pojalleen. == Lähteet == Luokka:Brittiläiset aateliset Luokka:Brittiläiset murhaajat Luokka:Jaarlit Luokka:Vuonna 1934 syntyneet Luokka:Brittiläiset kadonneet henkilöt‎
Peratallada

Peratallada on paikkakunta Gironan maakunnassa Katalonian itsehallintoalueella Koillis-Espanjassa. Peratallada sijaitsee Forallacin kunnassa Baix Embordàn (esp. Bajo Ampurdán) paikallishallintoalueella. Kylän asukasluku on 450 (2015).Instituto Nacional de Estadística Peratalladassa on hyvin säilynyttä keskiajan arkkitehtuuria. == Kuvia == Castell de Peratallada 11.JPG|Castell de Peratallada Peratallada-forallac-8-2013 (6).JPG|Plaça dels Esquiladors Església de Peratallada - Baix Empordà - Catalunya.JPG|Església de Sant Esteve de Peratallada == Lähteet == === Viitteet === == Aiheesta muualla == Luokka:Gironan kunnat
Australian rajalla

Australian rajalla (Border Security: Australia’s Front Line) on dokumentaarinen televisiosarja, jossa seurataan Australian rajaviranomaisten työtä. Tulli-, karanteeni- ja maahantuloviranomaisten toimenkuvaan kuuluu muun muassa maahantuloedellytysten ja postilähetysten sekä matkatavaroiden tarkistaminen. Suuri osa jaksoista on kuvattu Sydneyn ja Melbournen lentoasemilla. Jokaisessa jaksossa nähdään kolme erilaista rajatapausta. == Lähteet == == Aiheesta muualla == * Luokka:Australialaiset tositelevisiosarjat Luokka:2000-vuosikymmenen tositelevisiosarjat Luokka:Seven Networkin televisio-ohjelmat
Nestor Rusi

Nestor Rusi (19. maaliskuuta 1916 Kuolemanjärvi – 2. kesäkuuta 2003 Espoo) oli suomalainen sotaveteraani, joka oli sodan jälkeen vankina ja karkotettuna Neuvostoliitossa lähes 50 vuoden ajan ja pääsi palaamaan Suomeen vasta vuonna 1993.Alpo Rusin kirjoittama Nestor Rusin muistokirjoitus (Helsingin Sanomat muistot)Sotaveteraani Nestor Rusi - kateissa lähes 50 vuotta (Murha.info Kadonneet -löydetyt -keskustelu 2.9.2010) Rusin äiti kuoli jo hänen ollessaan pikkulapsi, ja hänen isänsä lähti siirtolaiseksi Yhdysvaltoihin 1920-luvun alussa jättäen perheen kaksi lasta Suomeen. Vartuttuaan Nestor Rusi työskenteli renkinä maataloustöissä, kunnes hän meni armeijaan vuonna 1937 suorittamaan asepalvelustaan. Hän pääsi kotiutumaan armeijasta vasta marraskuussa 1944, ja hän osallistui talvi- ja jatkosotaan lähettinä. Kotiuduttuaan Rusi päätti lähteä etsimään Yhdysvaltoihin jäänyttä isäänsä, ja jostain syystä hän uskoi, että parhain tapa päästä Yhdysvaltoihin olisi Koivistolta Neuvostoliiton haltuunsa ottamalta alueelta Kannaksella. Toisen kertomuksen mukaan hän lähti Neuvostoliittoon työnhakuun. Rusi ylitti salaa rajan Virolahdella, mutta joutui heti Neuvostoliiton puolella pidätetyksi. Hänet tuomittiin vakoilijana kuolemaan Leningradissa, mutta tuomio muutettiin leirituomioksi. Rusi oli kolme vuotta vankilassa ja sen jälkeen pakkotyöleirillä Verhojanskin alueella. Vuonna 1950 hänet siirrettiin sisäiseen karkotukseen Domskin alueelle. Samana vuonna hän meni naimisiin volgansaksalaisen Emilia Fritzerin kanssa, ja heille syntyi poika Leonid Rusi. Rusi joutui ottamaan vuonna 1962 Neuvostoliiton kansalaisuuden, ja vuonna 1967 hän muutti perheineen Kazakstaniin. Hän ei uskaltanut ottaa yhteyttä Suomeen uuden vankeusrangaistuksen pelossa, ja niinpä Suomessa häntä pidettiin jo kuolleena. Rusin vaimo kuoli vuonna 1990, ja vuonna 1992 hän pääsi muuttamaan Saksaan Baijeriin Leonid-poikansa perheen mukana osana Neuvostoliitossa asuneiden volgansaksalaisten paluumuuttoa. Nestor Rusi pääsi palaamaan Suomeen joulukuussa 1993, ja hän sai takaisin Suomen kansalaisuuden vuonna 1995. Rusin poika jäi perheineen Saksaan. Viisikymmentä vuotta kadoksissa olleen Rusin tapausta käsiteltiin tuolloin laajasti suomalaisissa tiedostusvälineissä. Viimeiset vuotensa Rusi vietti sotaveteraanien hoitokodissa Kuusikodissa Espoossa, jossa hän kuoli kesäkuussa 2003. Nestori Rusi oli Alpo Rusin ja Jukka Rusin etäinen sukulainen. == Lähteet == Luokka:Siperiaan karkotetut henkilöt Luokka:Vuonna 1916 syntyneet Luokka:Vuonna 2003 kuolleet
Gregory Wiseman

Gregory Reid Wiseman, (s. 11. marraskuuta 1975 Baltimore, Maryland, Yhdysvallat) on yhdysvaltalainen astronautti. Wiseman valittiin astronauttikoulutukseen vuonna 2009. Elokuussa 2011 hänet valittiin Sojuz TMA-13M -lennon miehistön jäseneksi Retkikuntaan 40. Wiseman on valittu Nasan Artemis-avaruusohjelmaan, jonka tarkoitus on lähettää ensimmäinen nainen ja seuraava mies Kuuhun vuonna 2025. Artemis II on syyskuulle 2025 suunniteltu miehitetty lento, joka kiertää Kuun noin kymmenessä päivässä. Miehistöön kuuluu neljä astronauttia. == Lähteet == == Aiheesta muualla == Luokka:Yhdysvaltalaiset avaruuslentäjät Luokka:Vuonna 1975 syntyneet Luokka:Elävät henkilöt
Alexander Gerst

Alexander Gerst (s. 3. toukokuuta 1976 Künzelsau, Baden-Württemberg, Saksa) on saksalainen ESA:n astronautti. Gerst valittiin astronauttikoulutukseen vuonna 2009 ja syyskuussa 2011 Sojuz TMA-13M -lennon miehistön jäseneksi Retkikuntaan 40. Gerst suoritti maisterin tutkinnon geotieteissä Wellingtonin Victoria- yliopistossa Uudessa-Seelannissa 2003. == Lähteet == == Aiheesta muualla == Luokka:Saksalaiset avaruuslentäjät Luokka:Vuonna 1976 syntyneet Luokka:Elävät henkilöt
Köynnöskrassikasvit

Köynnöskrassikasvit (Tropaeolaceae) on kasviheimo Brassicales-lahkossa. Siihen kuuluu luokittelusta riippuen yksi, aiemmin kaksi tai useampia sukuja. Köynnöskrassikasveihin kuuluu noin 95 lajia, joita esiintyy Etelä- ja Keski- Amerikassa, erityisesti Andien vuoristossa. Ne ovat ruohovartisia köynnöksiä. Angiosperm Phylogeny Websiten luokittelun mukaan kaikki heimon lajit kuuluvat köynnöskrassien (Tropaeolum) sukuun. Kanarianköynnöskrassi (Tropaeolum peregrinum, syn. Trophaeum peregrinum) on toisinaan erotettu sukuun Trophaeum. == Suvut == * Tropaeolum L. – köynnöskrassit == Lähteet == Luokka:Kasviheimot
Dann Florek

Ezekiel Dann Florek (s. 1. toukokuuta 1950 Flat Rock, Michigan, Yhdysvallat) on yhdysvaltalainen näyttelijä ja ohjaaja, joka tunnetaan kenties parhaiten poliisipäällikkö Donald Cragenin roolista TV-sarjoissa Kova Laki ja Kova Laki: Erikoisyksikkö. Ensinmainitussa Florek esiintyi kolmen ensimmäisen tuotantokauden ajan. Florek syntyi Michiganin osavaltiossa Flat Rockin pikkukaupungissa kiropraktikko Leonard Florek seniorin ja Darlenen lapsena. Hän opiskeli jonkin aikaa Eastern Michiganin yliopistossa pääaineenaan matematiikka ja fysiikka, mutta ei koskaan valmistunut. Sen sijaan hän muutti New Yorkiin edetäkseen näyttelijän urallaan. 1980-luvulla Florek esiintyi sivurooleissa sellaisissa elokuvissa kuin Ihana vapaus, Moon over Parador ja Noiduttu sydän. Florek esiintyi 1980-luvulla myös 22 jakson verran NBC:n menestyssarjassa L.A. Law vuosina 1988–1993. Vuonna 1990 Florek sai kiinnityksen NBC:n uuteen rikosdraamasarjaan Kova Laki, jossa hän esitti kapteeni Donald Cragenia. Ensimmäisten kausien aikana sarjan katsojaluvut olivat varsin keskinkertaiset ja kolmannen tuotantokauden jälkeen NBC uhkasi lopettaa koko sarjan ellei sarjan käsikirjoittaja ja tuottaja Dick Wolf toisi sarjaan keskeisiä naisnäyttelijöitä. Wolf suostui tuotantoyhtiön vaatimuksiin vastahakoisesti ja Florekin tilalle tuotiin S. Epatha Merkerson. Samoin syyttäjä Paul Robinetten roolihahmo korvattiin naispuolisella syyttäjällä. Florek sai kuitenkin ohjata muutaman Kova Laki -sarjan jakson vuosina 1994 ja 1995. Vuonna 1999 Florek palasi kapteeni Cragenin rooliin spinoff-sarjassa Kova Laki: Erikoisyksikkö. Cragenin roolihahmo kirjoitettiin ulos sarjasta 15. tuotantokauden aikana. ==Lähteet== * Dann Florek IMDB.com:ssa Luokka:Yhdysvaltalaiset elokuvanäyttelijät Luokka:Vuonna 1950 syntyneet Luokka:Elävät henkilöt
Eksarkaatti (Bysantin valtakunta)

Eksarkaatti oli Itä-Roomassa eli Bysantin valtakunnassa sotilas- ja siviilihallintoalue, jota johti maaherra eli eksarkki. Eksarkaatteja oli kaksi: Ravennan eksarkaatti ja Afrikan (tai Karthagon) eksarkaatti, jotka loi keisari Maurikios 500-luvun lopulla. Eksarkaateilla oli suuri itsenäisyys, ja niissä sotilas- ja siviilihallinto oli yhdistetty eksarkin käsiin. Arabit valloittivat Afrikan eksarkaatin 600-luvun lopulla, ja Ravennan eksarkaatin roomalaiset menettivät langobardeille vuonna 751.Kazhdan, s. 767.Rosser, s. 188. == Lähteet == * * === Viitteet === Luokka:Bysantin valtakunta
Maria Salonen

Maria Margaretha Salonen (s. 1954) on helsinkiläinen kouluttaja, freelance- kirjoittaja ja tietokirjailija. Salonen opiskeli sosiologiaa Svenska social- och kommunalhögskolanissa 1978–1982 ja Helsingin yliopiston valtio­tieteellisessä tiede­kunnassa, oppiaineina yleinen sosiologia sekä lapsuuden ja nuoruuden sosiologia ja suoritti valtiotieteiden maisterin tutkinnon vuonna 2012 ja opettajan pedagogiset opinnot 2009–2010. Hän toimi PR-sihteerinä Wimbledon School of Artissa ja freelance-toimittajana Lontoossa vuosina 1988–1996 (toimittanut muun muassa IBM:n kuluttajille suunnattu lehti Helpware, Forward Publishing 1992–1995). Tänä aikana hän kirjoitti pakinoita suomalaisen lapsiperheen elämästä ja brittiläisistä ilmiöistä muun muassa sanomalehti Keskisuomalaiseen sekä Elanto-, Vihreä Lanka- ja Me Naiset -lehtiin. Suomeen palattuaan hän kirjoitti vuosina 2000–2012 artikkeleita muun muassa seuraaviin lehtiin: Tiede-lehti, EEMAil, Eepinen, KotiPC, Hifi, Voi hyvin, Elämänilo, Terveydeksi, Kasvatus ja Yliopisto. Vuosina 2004–2006 hän suoritti Helsingin yliopiston Vantaan täydennyskoulutuslaitoksen (Palmenia)- ja Montessori-koulutuksen ensimmäisen suomenkielisen montessoriohjaajakoulutuksen (montessoripedagogiikka) ja toimi montessoriohjaajana, Suomen Montessoriyhdistyksen (nyk. Suomen Montessoriliitto) hallituksessa ja Montessori-lehden toimituksessa vuosina 2006–2009. Hänen vuonna 2016 kirjoittamansa teos Axel Munthen jäljillä (Avain kirjankustantamo) on https://www.kansalliskirjasto.fi/fi/search?keyword=salonen%2C%20maria alun perin suomen kielellä julkaistu tietokirja ruotsalaisesta kirjailija ja lääkäri Axel Munthesta, ja se perustuu muun muassa Munthen pojan Malcolm Munthen ja pojanpojan Adam Munthen haastatteluihin. Kirjassa esitellään myös Munthe-suvun nykyään yleisölle avoimina olevat historialliset kartanot ja huvilat, joista Villa San Michele Caprilla on kuuluisin; siihen liittyy menestysromaani Huvila meren rannalla. Muut ovat Hildasholm Taalainmaallahttp://www.hildasholm.org, Southside House Lontoossahttp://www.southsidehouse.com ja Hellens Manor Herefordshiressä Englannissahttp://www.hellensmanor.com. === Suomennokset === * === Omat teokset === * Maria Margaretha Salonen: Iltapäivä kerhossa - vapaa-aikaa vai suoritusta?. Pro gradu. * * Maria Salonen: Axel Munthen jäljillä. Avain 2016. ISBN 978-952-304-084-7 ==Lähteet== Luokka:Elävät henkilöt Luokka:Vuonna 1954 syntyneet Luokka:Suomalaiset tietokirjailijat
Daniel Bashiel Warner

Daniel Bashiel Warner (19. huhtikuuta 1815 – 1. joulukuuta 1880) oli liberialainen poliitikko ja maansa kolmas presidentti vuosina 1864–1868. Sitä ennen hän oli varapresidentti ja ulkoministeri. == Nuoruus == Warner syntyi Yhdysvalloissa Baltimoressa, Marylandin osavaltiossa. Hänen isänsä oli afroamerikkalainen maanviljelijä, vuosi ennen pojan syntymää vapautettu orja."Death Of A Liberian President,New York Times, March 13, 1881 Warner muutti perheineen Liberiaan noin yhdeksänvuotiaana vuonna 1823. Warner kuului Liberian afroamerikkalaiseen elittiin, ja hänet valittiin sekä edstajainhuoneeseen että senaattiin.Emma Jones Lapsansky Werner & Margaret Hope Bacon. American Colonization Society, "Information About Going To Liberia With Things Which Every Emigrot Ought To Know", 1852 Warner kirjoitti sanat Liberian kansallishymniin. == Presidenttinä (1864–1868) == Warnerin tärkein huolenaihe presidenttinä oli se, miten varsinkin sisämaassa asuvat afrikkalaissyntyiset kansalaiset saataisiin osallistumaan yhteiskuntaan. == Lähteet == Luokka:Vuonna 1815 syntyneet Luokka:Vuonna 1880 kuolleet Luokka:Kansallislaulujen sanoittajat Luokka:Liberian presidentit
James Spriggs Payne

James Spriggs Payne (19. joulukuuta 1819 – 31. tammikuuta 1882) oli liberialainen poliitikko, joka toimi kahteen otteeseen maansa presidenttinä. == Nuoruus == Paynen syntymäpaikka oli Richmond, Virginia. Hänen molemmilla vanhemmillaan oli sekä eurooppalaisia että afrikkalaisia esi-isiä. Perhe oli voimakkaasti uskonnollinen ja kuului metodisteihin."Payne, James Spriggs", Dictionary Of African Christian Biography Kun Payne oli kymmenvuotias, perhe muutti Liberiaan. Samalla Harriet-nimisellä laivalla saapui Joseph Jenkins Roberts, josta tuli myöhemmin Liberian ensimmäinen presidentti. == Poliittinen ura == Payne valittiin vuonna 1868 kaksivuotiselle presidenttikaudelle. Hän pyrki kitkemään rannikolla rehottanutta orjakauppaa ja parantamaan hallituksen suhdetta afrikkalaissyntyisiin kansalaisiin."Payne, James Spriggs", Dictionary Of African Christian Biography Payne valittiin uudelleen presidentiksi vuosiksi 1876–1878. Yhdysvaltojen sisällissota oli haitannut maan taloutta. Payne panosti ulkomaankauppaan. == Vanhuus == Poliittisen uransa jälkeen Payne panosti edelleen kirkon työhön."Payne, James Spriggs", Dictionary Of African Christian Biography James Spriggs Payne kuoli Monroviassa vuonna 1882. == Lähteet == * Melton, J. Gordon, A Will to Choose: The Origins of African American Methodism, Rowman & Littlefield, 2007, ISBN 0-7425-5265-9 === Viitteet === Luokka:Vuonna 1819 syntyneet Luokka:Vuonna 1882 kuolleet Luokka:Liberian presidentit
Golgotha

__NOTOC__ Golgotha on heavy metal -yhtye W.A.S.P.:in viidestoista studioalbumi. Se julkaistiin 2. lokakuuta 2015 Napalm Records -merkillä. Albumi nousi Suomen virallisen listan sijalle 13. Lauluille "Scream" ja "Golgotha" tehtiin viralliset lyriikkavideot. Albumin avauslaulusta "Scream" julkaistiin 21. syyskuuta 2018 rajoitettu ja käsin numeroitu 500 kappaleen LP- painos, joka myytiin Napalm Recordsin verkkokaupassa loppuun alle kolmessa vuorokaudessa. == Kappaleet == # # # # # # # # # # == Kokoonpano == * Blackie Lawless – laulu, kitara, koskettimet * Doug Blair – soolokitara, taustalaulu * Mike Duda – basso \+ * Mike Dupke – rummut == Arvostelut == * Blabbermouth: 8.5/10Blabbermouth: CD review * Imperiumi.net: Imperiumi.net: Levyarvio * Kaaoszine.fi: 7+/10Kaaoszine: Levyarvio * Metalliluola: 7.5/10Metalliluola: Levyarvio * Soundi: Soundi: Levyarvio == Lähteet == == Aiheesta muualla == * Golgotha discogs.com -sivustolla * Luokka:Vuoden 2015 albumit Luokka:W.A.S.P.:in albumit
Pesäpallon suomensarja 1985

Pesäpallon suomensarja pelattiin 41. kerran kaudella 1985. Sarja pelattiin kolmessa lohkossa kaksinkertaisena sarjana. Lohkovoittajat Oulun Lippo, Järvenpään Palo ja Koskenkorvan Urheilijat nousivat ykkössarjaan kaudeksi 1986. Lohkojen viimeiset putosivat suoraan maakuntasarjaan. Kausi oli viides, jolloin suomensarja oli kolmanneksi korkein sarjataso pesäpallossa. ==Suomensarja== ===Pohjoislohko=== Joukkue O V T H Juoksut Pisteet Oulun Lippo 18 15 1 2 248–136 31 Kempeleen Kiri 18 12 1 5 231–107 25 Maaningan Mahti 18 11 0 7 188–152 22 Ylivieskan Kuula 18 10 2 6 160–124 22 Alajokikylän Nuorisoseuran Urheilijat, Simo 18 9 1 8 138–154 19 Sotkamon Jymy 2 18 9 1 8 166–159 19 Haapajärven Kiilat 18 7 0 11 169–222 14 Vimpelin Veto 2 18 6 0 12 119–168 12 Kajaanin Pallokerho 18 5 0 13 123–199 10 Lappajärven Veikot 18 3 0 15 97–218 6 ===Itälohko=== Joukkue O V T H Juoksut Pisteet Järvenpään Palo 18 15 0 3 162–96 30 Lahden Mailaveikot 18 14 0 4 211–103 28 Lammin Luja 18 14 0 4 166–98 28 Karjalan Maila 18 10 1 7 152–123 21 Imatran Pallo-Veikot 2 18 10 0 8 190–164 20 Juvan Pallo 18 9 0 9 168–149 18 Summan Ponnistus 18 8 1 9 150–150 17 Kulhon Kunto 18 5 0 13 115–182 10 Jyväskylän Valo 18 3 0 15 100–186 6 Porvoon Kumuri 18 1 0 17 99–262 2 ===Länsilohko=== Joukkue O V T H Juoksut Pisteet Koskenkorvan Urheilijat 18 16 0 2 207–81 32 Vähänkyrön Viesti 18 13 2 3 158–86 28 Lännen Pallo, Turku 18 10 1 7 139–107 21 Peräseinäjoen Toive 18 10 0 8 135–125 20 Seinäjoen Maila-Jussit 2 18 8 0 10 110–121 16 Kuortaneen Kunto 18 6 2 10 140–164 14 Lohjan Kisa-Veikot 18 7 0 11 120–158 14 Janakkalan Jana 18 6 0 12 88–150 12 Vihtiläjärven Urheilijat 18 6 0 12 137–168 12 Jokioisten Koetus 18 5 1 12 98–172 11 ==Aiheesta muualla== * Kulhon Kunnon kausi 1985 suomensarjassa (lehtileikkeitä) ==Lähteet== * http://www.mrasilainen.com/ Luokka:Pesäpallon Suomensarjakaudet Luokka:Vuoden 1985 pesäpallo
Kanervo

Kanervo on seuraavien merkittävien suomalaisten sukunimi: * Antti Kanervo (s. 1989), koripalloilija * Juho Kanervo (1891–1934), taidemaalari * Jussi Kanervo (s. 1993), aitajuoksija * Kari Kanervo (s. 1963), jääkiekkoilija * Kauko Kanervo (1911–1977), kirkkoherra ja sotilaspastori * Marja Kanervo (s. 1958), kuvataiteilija * Mimmi Kanervo (o.s. Laurila, vuosina 1895–1897 Grönlund, 1870–1922), kansanedustaja (sdp) * Ossi Kanervo (s. 1987), jäätanssija * Veikko Kanervo (1906–1980), hyönteistutkija, professori.
Tioketonit

Tioketonit eli tionit ovat orgaanisia yhdisteitä, joille tyypillinen funktionaalinen ryhmä on R2C=S. Ne ovat siis ketonien analogeja ja poikkeavat ketoneista siten, että karbonyyliryhmän happiatomi on korvautunut rikkiatomilla. Tioketonit ovat yleisesti hyvin reaktiivisia yhdisteitä. ==Ominaisuudet ja reaktiivisuus== Huoneenlämpötilassa yksinkertaiset alifaattiset tionit ovat värillisiä tyypillisesti punaisia tai sinisiä nesteitä. Ne trimerisoituvat helposti värittömiksi tritiaaneiksi. Aromaattiset tioketonit ovat stabiilimpia ja tyypillisesti kiteisiä aineita. Ketoneihin verrattuna tioketonit ovat reaktiivisempia reagoimaan nukleofiilien kanssa, esimerkiksi vetysulfidi reagoi muodostaen ditioleita. Tämä johtuu siitä, että tioketonin HOMO on energiatilaltaan korkeammalla ja LUMO on matalammalla kuin ketoneilla. Emäksisissä olosuhteissa tioketonit voivat muodostaa enolaattien kaltaisen eenitiolaatin. Tioketonit voidaan hapettaa tiokarbonyyli-S-oksideksi eli sulfiineiksi. Ryhmän yhdisteet voivat reagoida myös Diels–Alder-reaktiolla ja muilla sykloadditioreaktioilla. ==Valmistus== Tioketoneja voidaan valmistaa ketonien ja fosforipentasulfidin tai Lawessonin reagenssin välisellä reaktiolla tai kuumentamalla ketoneja vetysulfidin kanssa vetykloridin läsnä ollessa. Yleisesti käytetty tapa on myös hydratsonien reaktio rikkidikloridin kanssa trietyyliamiinin läsnä ollessa. Välivaiheena tässä reaktiossa muodostuu tiosulfinaatteja ja ditiiraaneja. ==Lähteet== == Aiheesta muualla == Luokka:Funktionaaliset ryhmät Luokka:Orgaaniset rikkiyhdisteet
Quelli della montagna

Quelli della montagna (”Vuorten miehet”) on vuonna 1943 valmistunut italialainen elokuva. Sen on ohjannut Alessandro Blasettin valvomana Aldo Vergano. Sota-aiheisen draamaelokuvan pääosaa esittää Amedeo Nazzari. ==Juoni== Nuori lakimies Andrea Fontana kutsutaan hääpäivänään sotaharjoituksiin Alpeille. Levoton ja itsepäinen Fontana ajautuu konfliktiin komentajansa kanssa, jonka veli oli hänen vaimonsa ensimmäinen sulhanen. Vaimo jättää Fontanan, joka lähetetään rintamalle. Siellä hän lopulta onnistuu näyttämään kykynsä taistelussa ja palauttamaan miestensä ja vaimonsa kunnioituksen. ==Näyttelijät== ==Tuotanto ja vastaanotto== Toiseen maailmansotaan sijoittuva ja Albaniassa kaatuneelle ohjaaja Gino Betronelle omistettu Quelli della montagna on toteutettu Italian sotaministeriön tuella. Fasisteihin kielteisesti suhtautuneen ja sittemmin Italian vastarintaliikkeessä taistelleen Aldo Verganon elokuva ei kuitenkaan ole tavanomaista sotapropagandaa, vaan keskittyy enemmän päähenkilön sisäiseen draamaan sekä alppijääkäreiden elämän ja sodan todellisuuden kuvaamiseen. Sen dokumentaarinen luonne ja Amedeo Nazzarin näyttelijänsuoritus saivat aikanaan kiitosta elokuva-arvostelijoilta. ==Lähteet== ==Aiheesta muualla== * Luokka:Italialaiset draamaelokuvat Luokka:Sotadraamat Luokka:Vuoden 1943 italialaiset elokuvat
Laura Jänisniemi

Laura Jänisniemi on suomalainen kielenkääntäjä. Hän on toiminut suomentajana vuodesta 1995 ja kääntää ruotsista ja englannista. Jänisniemi suomensi ruotsista aluksi vain tietokirjallisuutta. Myöhemmin hän on suomentanut muun muassa myös useita Henning Mankellin kirjoja. Vuosina 2013–2014 Jänisniemi työskenteli Urjalassa Hehkuva Nuutajärven lasikylä -hankkeen kehitysvastaavana ja 2015–2017 Pentinkulman päivät -kirjallisuustapahtuman toiminnanjohtajana. Hän toimii koordinaattorina Kersti Juvan vetämässä Suomentajat lukijoiden luo -hankkeessa, jota rahoittaa Koneen säätiö. Hankkeessa suomentajat vierailevat kirjastoissa eri puolilla Suomea. Jänisniemi on Lukukeskuksen hallituksen jäsen. Hän on toiminut myös Väinö Linnan seuran sihteerinä. Vuonna 2008 Jänisniemi sai Tampereen kaupungin kääntäjäpalkinnon. ==Lähteet== ==Aiheesta muualla== * * Suomentajat lukijoiden luo -hankkeen sivut Luokka:Suomentajat Luokka:Syntymävuosi puuttuu Luokka:Elävät henkilöt
Park Yong-ha

Park Yong-ha (, 12. elokuuta 1977 – 30. kesäkuuta 2010) oli korealainen näyttelijä, laulaja ja tanssija. == Diskografia == * Dear Love * I Love You So Much * Just For Yesterday * Park Yong Ha I Miss You Very Much ==Lähteet== == Aiheesta muualla == * HanCinema Luokka:Eteläkorealaiset laulajat Luokka:Eteläkorealaiset näyttelijät Luokka:Vuonna 1977 syntyneet Luokka:Vuonna 2010 kuolleet
Iivari (täsmennyssivu)

Iivari on muun muassa seuraavien suomalaisten henkilöiden sukunimi: *Antti Iivari (s. 1992), suomalainen jääkiekkoilija *Heidi Iivari (s. 1974), suomalais-virolainen runoilija, suomentaja ja kirjallisuuskouluttaja. *Juhani Iivari (s. 1947), Oulun yliopiston tietojenkäsittelytieteen emeritusprofessori *Ulpu Iivari (ent. Iivari-Tapiola, s. 1948), suomalainen SDP:n poliitikko ja toimittaja. ; Muita Iivareita * Etunimi Iivari * Iivari on radioaakkosissa I-kirjain ("ii niin kuin Iivari") * Iivari-palkinto on Lahden teatterikerhon vuotuinen taiteellinen tunnustus * Juusto-Iivari, Maalaisserkku Oy:n makkaramerkki.
Kumkvatti

Kumkvatti eli kääpiösitrus (× Citrofortunella microcarpa) on sitrushedelmäristeymä, joka kuuluu kumkvattien sukuun. Sitä pidetään mandariinin (Citrus reticulata) ja pallerofortunellan (Fortunella japonica, syn. Citrus japonica) välisenä risteymänä. Kumkvattia viljellään hedelmäpuuna, koriste- ja huonekasvina. == Lähteet == Luokka:Ruutakasvit Luokka:Sitruspuut‎ Luokka:Sitrushedelmät
Seppo Kilpiä

Seppo Ilmari Kilpiä (10. kesäkuuta 1937 Lapinjärvi – 25. helmikuuta 2016 HelsinkiKuolinilmoitus Helsingin Sanomat 19.3.2016 sivu C 25) oli suomalainen arkkitehti. Kilpiän töitä ovat muun muassa SDP:n entinen puoluetalo Saariniemenkatu 6 yhdessä Jaakko Kontion ja Kalle Räikkeen kanssa, Sörnäisten metroasema ja Ruoholahden metroasema Jaakko Kontion kanssa. Haapaniemenkatu 5:n Separaattoritehtaan uudistustyö Helsingin Sörnäisissä on myös Kilpiän ja Kontion käsialaaFinna.fi . Kilpiä oli avustaja vuonna 1962 valmistuneen Imatran siunauskappelin suunnittelussa.Imatran seurakunta Hotelli Presidentti, suunnittelijoina Kontio, Räike ja Kilpiä, valmistui 1980 ja on alkuaan neuvostoturisteja varten suunniteltu hotelli.Helsinki City liike- elämän keskus, Rakennusperinto.fiHotellihelsinki.com Kilpiällä oli yhteinen toimisto arkkitehti Jaakko Kontion kanssa nimellä Arkkitehtitoimisto Kontio- Kilpiä-Valjento Oy. Alkujaan mukana ollut Markku Valjento jäi myöhemmin pois, ja toimisto toimi nimellä Arkkitehtitoimisto Kontio-Kilpiä.Kauppalehti Sen liiketoiminta siirtyi syyskuussa 2003 AMFI Arkkitehdit Oy:lle.Amfi, referenssit (pdf) Myöhemmin hän teki yhteistyötä arkkitehti Else Kettusen kanssa. Varjoja Jyväskylän areenassa Nettisanomat 11/199912.fi ==Lähteet== Luokka:Suomalaiset arkkitehdit Luokka:Vuonna 1937 syntyneet Luokka:Vuonna 2016 kuolleet
Sutela

Sutela tarkoittaa ainakin seuraavia: * Sutela, kaupunginosa Kotkassa * Sutela, historiallinen kaupunginosa Pietarissa * Sutelan hautausmaa, hautausmaa Pietarissa, nyk. Volkovon hautausmaa Sutela kaupunginosassa * Sutela, kylä Leningradin alueen Jaaman piirin Narvusin kunnassa ==Sukunimi== * Eevi Sutela (s. 2001), jalkapalloilija * Heli Sutela (s. 1968), näyttelijä ja koomikko * Lauri Sutela (1918–2011), puolustusvoimain komentaja * Pekka Sutela (1951–2021), taloustieteilijä * Seppo Sutela (s. 1956), yritysjohtaja * Velimatti Sutela, urheilutoimittaja === Kuvitteellisia henkilöitä === * Voitto Sutela, tv-sarjassa Salatut elämät. Luokka:Luettelot henkilöistä sukunimen mukaan
Volkswagen Passat (B3)

Volkswagen Passat B3 on Volkswagenin Passat-mallin kolmas sukupolvi, jota valmistettiin vuosina 1988–1993. Tämän jälkeen malli koki mittavan uudistuksen, jonka myötä autoa alettiin kutsua Passat B4:ksi, vaikka perusrakenne oli siinä yhä sama kuin B3-mallissa. == Volkswagen Passat (1988–1993) == Kolmannen sukupolven Volkswagen Passat esiteltiin maaliskuussa 1988. Malli oli kasvanut kokoa, ja se oli suurempi kuin kilpailevat mallit Ford Sierra ja Opel Ascona. Sisätilat olivat jopa suuremman luokan autojen, kuten Opel Omegan, veroiset. Passatin keulalla ei ollut säleikköä, vaan poikittain asetettu moottori otti ilmansa Volkswagen-merkin läpi. Ilmanvastuskerroin oli alhainen, 0,29. Passatiin oli saatavana joitain tuolloin vielä harvinaisia varusteita, kuten pneumaattisesti säätyvä takajousitus ja automaattinen Climatronic-ilmastointijärjestelmä. ABS-jarrut olivat saatavilla lisävarusteena heti alusta alkaen ja vuoden 1992 lopulla alettiin tarjota myös kuljettajan ja matkustajan turvatyynyjä sekä turvavöiden esikiristimiä. Koska uudessa Passatissa oli edeltäjästään poiketen poikittaismoottori, tuli tarjolle aluksi vain nelisylinterisiä voimanlähteitä. Bensiinimoottorivalikoiman muodostivat 1,6-litrainen (75 hv) kaasutinmoottori, 1,8-litrainen (90 hv) yksipistesuihku sekä 1,8-litrainen monipistesuihku, jonka sai sekä 8V- (112 hv) että 16V (136 hv) -versioina. Dieselinä oli 1,6 TD (80 hv). Vuoden 1989 uudet bensiinimoottorit olivat mekaanisesti ahdettu 1,8-litrainen (160 hv) G60-moottori, jonka sai nelivetoisten Syncro-mallien yhteyteen, sekä katalysaattorilla ja monipistesuihkutuksella varustettu 2,0 16V (136 hv). Dieselmalliston uutuus oli 1,9 D (68 hv). Vuonna 1990 uudistettiin jälleen moottorivalikoimaa. 1,6 litran kaasutinmoottori vaihtui samankokoiseen 72-hevosvoimaiseen, jossa oli yksipistesuihkutus ja katalysaattori. Myös 1,8-litrainen yksipistesuihku sai katalysaattorin, mutta teho pysyi ennallaan. 1,8 8V -monipistesuihkukin sai katalysaattorin, ja sen myötä teho putosi 107 hevosvoimaan. Saman moottorin 16-venttiilinen versio pudotettiin valikoimasta. 1,8-litraisiin painottunutta moottorivalikoimaa laajennettiin ylöspäin 2,0-litraisen (115 hv) monipistesuihkun myötä. Malliston huipulle tuli 2,8-litrainen VR6 (174 hv), joka oli tavanomaista rivimoottoria lyhyempi ja sopi siten poikittain asetettuna Passatin keulalle. Vuonna 1991 mallistosta karsittiin 1,6-litrainen sekä 1,8-litraisen 107-hevosvoimainen versio. Hieman myöhemmin poistuivat lisäksi 1,8 G60 ja 2,0 16V. Aiemmat dieselmoottorit korvasi katalysaattorilla varustettu 1,9-litrainen TD (75 hv). == Katso myös == * Volkswagen Passat (B1) (1973–1980) * Volkswagen Passat (B2) (1980–1988) * Volkswagen Passat (B4) (1993–1997) * Volkswagen Passat (B6) (2005–2010) * Volkswagen Passat (B7) (2010–2014) * Volkswagen Passat (B8) (2014–2023) * Volkswagen Passat (B9) (2023–) == Lähteet == == Aiheesta muualla == Passat (B3) Luokka:D-segmentin autot Luokka:1980-luvun autot Luokka:1990-luvun autot
Kushiron lentoasema

Kushiron lentoasema on Kushiron kaupungissa, Hokkaidōn saarella sijaitseva lentoasema. Lentoasemalta lennetään Japanin sisäisiä lentoja sekä lentoja Etelä-Koreaan, Hongkongiin ja Taiwaniin. ==Aiheesta muualla== * Lentoaseman kotisivut Luokka:Japanin lentoasemat Luokka:Kushiro
Rindell

Rindell on seuraavien merkittävien suomalaisten sukunimi: * Arthur Rindell (1852–1936), maatalouskemisti * Axel Rindell (s. 2000), jääkiekkoilija * Carla Rindell, äänialan ammattilainen * Edvard Rindell (1856–1928), opettaja * Harri Rindell (s. 1954), jääkiekkovalmentaja * Mauno Rindell (s. 1942), linja- autoliikennöitsijä * Rafael Rindell (1886–1920), kuvittaja, piirtäjä ja toimittaja.
Veitakkalan linnamäki

Veitakkalan linnamäki sijaitsee Uskelassa Salossa. Se on ollut linnoituskäytössä pronssi- ja rautakaudella. Linnavuorella on havaittavissa vielä näiltä aikakausilta peräisin olevia puolustusrakennelmia. Kalliopohjaisen linnavuoren päällä on nähtävissä epäselviä kivivallituksien jäänteitä ja linnavuoren etelärinteellä kivirivi. Myös linnavuoren itäreunalla olevassa rotkossa on havaittavissa kivilatomus, ja laella olevan notkon eteläosassa on vallimaista rakennelmaa muistuttava kivirivi. Kaikkien edellä mainittujen rakenteiden paikallistaminen maastossa nykyisin on hyvin hankalaa. Vuonna 1886 valtionarkeologi Hjalmar Appelgren-Kivalon havaitsi ja tutki linnavuoren laella pronssikautisen hautaröykkiön. Sen kivet ovat nykyisin levinneet maastoon, ja niistä on tehty ympäristöön uusia rakennelmia. Röykkiön alkuperäistarkoitus on mahdollisesti ollut ruumishauta, josta merkkinä on löytynyt varhaispronssikauden pronssitikari. Röykkiön reunasta löytyi myös merkkejä palaneesta maasta. Haudassa oli alun perin myös kehärakennelmia. H.A.Reinholmin vuonna 1867 saaman tiedon mukaan korkeimman jyrkänteen alla olisi sijainnut kivien päälle rakennettu kivipöytä, "uhrialttari", mutta se oli jo tuolloin vieritetty alemmas rinnettä. Kiven alkuperäistä paikkaa oli kutsuttu Linnamäen kirkoksi. == Lähteet == Luokka:Uskela Luokka:Salon rakennukset ja rakennelmat Luokka:Suomen muinaislinnat Luokka:Salon historia
Chathaminmeriharakka

Chathaminmeriharakka (Haematopus chathamensis) on Uuden-Seelannin endeeminen, meriharakoiden sukuun kuuluva, erittäin uhanalainen kahlaajalintu. == Koko ja ulkonäkö == Täysikasvuinen lintu kasvaa noin 48 senttimetrin pituiseksi ja 600 gramman painoiseksi. Höyhenpeite on valko-musta, nokka ja silmät punaiset, jalkojen väritys on vaaleanpunainen. == Ravinto == Ravinto koostuu selkärangattomista. == Lisääntyminen == Linnut ovat yksiavioisia. Pesät ovat yksinkertaisia kuoppia hiekassa tai soran seassa. Molemmat parista hautovat munia. Munia munitaan yhdestä kolmeen, joita haudotaan yhteensä noin 29 päivän ajan. == Levinneisyys ja uhat == Lintua tavataan ainoastaan Chathamsaarten saariryhmän saarilla. Kannan koko pieneni radikaalisti aina vuoteen 1998 asti, jolloin vahvemmat suojelutoimet aloitettiin. Vuoteen 2004 mennessä kannan koko saatiin suojelutoimien ansiosta kaksinkertaistettua. Tuolloin elossa olevia yksilöitä oli 311 kappaletta, sisältäen 88 lisääntyvää paria. Suurimmat uhat muodostavat ei-luontaiset pedot, kuten kissat ja siilit, mutta myös kotoperäinen vekaluhtakana saalistaa linnun munia. == Muuta == Chathaminmeriharakka luokitellaan, lähteestä riippuen, nokimeriharakan alalajiksi tai täysin omaksi lajikseen. Joissakin lähteissä tyydytään toteamaan lajijaon olevan epävarma. Vuonna 2007 julkaistun, DNA-analyysiin perustuvan, tutkimuksen perusteella on kuitenkin syytä pitää chathaminmeriharakkaa omana lajinaan. == Lähteet == Luokka:Meriharakat Luokka:Uhanalaiset linnut
Argentiinanmeri

Argentiinanmeri () on merialue Argentiinan kaakkoisrannikon edustalla Etelä- Atlantilla. Falklandinvirta tuo Argentiinanmerelle viileää vettä Etelämantereen edustalta, kun taas Brasilianvirta kuljettaa pohjoisesta lämmintä vettä alueelle. Merellä sijaitsee 12 huomattavaa biodiversiteettialuetta. ==Lähteet== Luokka:Atlantin valtameri Luokka:Argentiinan maantiede
Volkswagen Passat (B4)

Volkswagen Passat B4 on Volkswagenin Passat-mallin kolmannesta sukupolvesta uudistettu versio, jota valmistettiin vuosina 1993–1997. Vaikka mallia kutsutaankin B4:ksi, se ei kuitenkaan ollut täysin uusi auto, sillä se perustui yhä samalle pohjalevylle kuin aiempi malli. == Volkswagen Passat (1993–1997) == Volkswagen Passat koki syksyllä 1993 merkittäviä uudistuksia. Keulassa oli nyt umpinaisen maskin sijasta perinteinen etusäleikkö, kyljistä poistettiin aiempi prässäys ja perä oli muotoiltu uudelleen. Myös koria oli jäykistetty, mikä takasi paremman turvallisuuden. Sisustuksen ja tekniikan uudistukset olivat vähäisempiä. Aiemmin lisävarusteina saatavina olleet kuljettajan ja etumatkustajan turvatyynyt sekä turvavöiden esikiristimet olivat nyt vakiona. Moottorivalikoima pysyi pitkälti muuttumattomana. Bensiinimoottoreina olivat 1,8-litrainen (90 hv) yksipistesuihku, 2,0-litrainen (115 hv) monipistesuihku sekä 150-hevosvoimaiseksi kasvanut monipistesuihkutteinen 2,0 16V. Malliston huipulla oli 2,8-litrainen VR6 (174 hv). Dieselvaihtoehdot olivat 1,9 TD (75 hv) ja täysin uusi 1,9 TDI (90 hv). Joillain markkinoilla oli myös saatavana 2,9 VR6 (184 hv). Aivan malliston loppumetreillä vuonna 1996 tarjolle tuli myös TDI-moottorin 110-hevosvoimainen versio. == Katso myös == * Volkswagen Passat (B1) (1973–1980) * Volkswagen Passat (B2) (1980–1988) * Volkswagen Passat (B3) (1988–1993) * Volkswagen Passat (B6) (2005–2010) * Volkswagen Passat (B7) (2010–2014) * Volkswagen Passat (B8) (2014–2023) * Volkswagen Passat (B9) (2023–) == Lähteet == == Aiheesta muualla == Passat (B4) Luokka:D-segmentin autot Luokka:1990-luvun autot
Karl Gustaf Kyrklund

Karl Gustaf Kyrklund (4. elokuuta 1854 Turku – 18. maaliskuuta 1916 Tampere) oli suomalainen lääkäri ja yksi Duodecim-seuran 12 perustajajäsenestä.Ignatius, Jaakko:Duodecim-seura 125 vuotta. Jäsen n:o 8: Karl Gustaf Kyrklund. Kyrklundin vanhemmat olivat suutarioltermanni Gustaf Henrik Kyrklund (1804–1881) ja Maria Wilhelmiina Malmström (1821–1900).Geni.com: Karl Gustaf Kyrklund. Hän pääsi ylioppilaaksi 1875 Turun lyseosta ja valmistui Helsingin yliopistosta filosofian kandidaatiksi 1877, lääketieteen kandidaatiksi 1879, filosofian maisteriksi 1882, lääketieteen lisensiaatiksi 1883 sekä lääketieteen ja kirurgian tohtoriksi 1887. Kyrklundin väitöskirja käsitteli rasvan imeytymistä ohutsuolesta ja se oli yksi ensimmäisiä ruoansulatuksen fysiologiaa käsittelleitä suomalaisia tutkimuksia. Kyrklund oli Helsingin yliopiston patologian laitoksella vt. assistenttina 1882–1883 ja hän oli Turun kuritushuoneen vt. lääkärinä 1883 sekä Turun vt. piirilääkärinä 1885 ja 1891–1892. Hän toimi myös yksityislääkärinä Turussa sekä rautatielääkärinä Turussa vuodesta 1890 alkaen ja Turun kuritushuoneen vakinaisena lääkärinä vuodesta 1893. Viimeksi Kyrklund toimi Tampereen piirilääkärinä vuodesta 1914 alkaen. Kyrklund sai aivohalvauksen hoitaessaan potilaita Tampereen lavantautiepidemian aikana kevättalvella 1916 ja hän kuoli sydänkohtaukseen muutamaa päivää myöhemmin. Hänet on haudattu Turun vanhalle hautausmaalle. Kyrklund oli perustamassa vuonna 1886 Turun Lastensuojeluyhdistystä ja hän toimi yhdistyksen ensimmäisenä puheenjohtajana. Hän kuului 1881 Duodecim-seuran perustajajäseniin. Turussa ollessaan Kyrklund teki vuonna 1887 Suomen ensimmäisen onnistuneen suolitukoksen leikkaushoidon. Kyrklund oli naimisissa vuodesta 1883 kauppias Gustaf Albert Herlinin tyttären Aline Herlinin (1863–1931) kanssa. Heillä oli kolme lasta joista Karl Rafael Kyrklund, vuodesta 1933 Kyrki (1889–1957) oli lääketieteen tohtori ja Turun lääninsairaalan lastentautien ylilääkäri sekä Turun Duodecim-seuran puheenjohtaja ja Karl Magnus Kyrklund, vuodesta 1935 Kyrki (1891–1937) oli varatuomari ja asianajaja. Kyrklundin tytär Margareta Kyrklund (1885–1959) oli naimisissa lehtori, filosofian tohtori Rafael Hellströmin (1880–1954) kanssa. Karl Gustaf Kyrklundin eno oli pappi ja runoilija Karl Robert Malmström ja serkku taidemaalari Tyra Malmström. == Lähteet == Luokka:Suomalaiset lääkärit Luokka:Vuonna 1854 syntyneet Luokka:Vuonna 1916 kuolleet
Selkovat

Selkovat (Zelkova) on kasvisuku, joka kuuluu jalavakasvien heimoon. Siihen kuuluu kuusi lajia. Selkovat ovat Euroopan ja Aasian lauhkean ja subtrooppisen ilmaston kesävihantia puita. == Tuntomerkit == Selkovat ovat kesävihantia puita. Kaksiriviset lehdet ovat korvakkeellisia ja saha- tai nyhälaitaisia. Lehtilavat ovat sulkasuonisia, keskisuonesta haarautuvat sivusuonet päättyvät laidan hampaiden kärkiin. Selkovat ovat sekasopuisia; niillä on sekä yksineuvoisia että kaksineuvoisia kukkia samassa puussa. Kukat ovat yksitellen tai pienissä ryppäissä uusien versojen lehtihangoissa. Kukkien kellomaiset kehät ovat 4–6-liuskaisia. Vihreät hedelmät ovat epäsymmetrisiä – vinoja ja dorsaaliselta tai selkäpuoleltaan kölillisiä. Niitä on perinteisesti pidetty rakenteen perusteella luumarjoina, vaikka niissä ei ole mehukkaita osia. == Levinneisyys == Selkovat kasvavat Kaakkois-Euroopassa ja Lähi-idässä sekä Itä- Aasiassa. == Lajit == Selkovien sukuun kuuluu kuusi lajia. * Zelkova abelicea – kreetanselkova eli abelitsia * Zelkova carpinifolia – kaukasianselkova * Zelkova schneideriana – hubeinselkova * Zelkova serrata – idänselkova * Zelkova sicula * Zelkova sinica – kiinanselkova == Lähteet == == Aiheesta muualla == * Suomen Lajitietokeskus: Selkovat – Zelkova *
Tyra Malmström

thumb | 220x124px | right | Tyra Malmström 1910-luku Tyra Ester Ellinor Sjöström, o. s. Malmström (22. elokuuta 1875 Turku – 30. lokakuuta 1928 Helsinki) oli suomalainen taidemaalari joka oli tunnettu erityisesti miniatyyrimuotokuvistaan.Geni.com : Tyra Ester Ellinor Sjöström ==Elämäkerta== Tyra Malmströmin vanhemmat olivat rovasti, runoilija Karl Robert Malmström ja runoilja Lucina Konstantina Ingeborg Wallenius (1832–1919). Hän oli naimisissa vuosina 1903–1918 taidemaalari Wilho Sjöströmin kanssa. Tyra Malmströmin veli oli Teknillisen korkeakoulun mekaniikan professori Paul Rurik Bruno Malmström. == Maalauksia == * Jeesus-lapsi ja Johannes, kopio Botticellin mukaan, nykyisin Ateneumin taidemuseossa. 1908 europeana collections * Rosalie Twarjanskyn (1843–1931) miniatyyrimuotokuva, nykyisin Suomen kansallismuseossa. 1920 Museovirasto : arkisto ja kirjastoaineistot ==Galleria== Tiedosto:Malmström, Pianoa soittava nainen.jpg|Pianoa soittava nainen, 1918. Tiedosto:Tyra Malmström, Kutomossa.jpg|Kutomossa. == Aiheesta muualla == * Wilho Sjöströmin maalaus Nainen mustissa, maalattu 1903 Firenzessä Italiassa, mallina hänen vaimonsa Tyra Sjöström * Museoviraston kuvakokoelmat : Wilho Sjöström vaimoineen Korpilahdella 1900-luvun alussa == Lähteet == Luokka:Suomalaiset taidemaalarit Luokka:Vuonna 1875 syntyneet Luokka:Vuonna 1928 kuolleet
Falmey (departementti)

Falmey on departementti Nigerin Dosson alueella. Sen pinta-ala on 2 072 neliökilometriä. Asukkaita on 103 271 henkeä (vuonna 2012, väestönlaskenta). Falmeyn departementti sijaitsee Dosson alueen lounaisosassa. Se rajoittuu pohjoisessa Boboyen ja idässä Dosson departementteihin, lännessä Tillabérin alueeseen ja etelässä Beniniin. Departementin hallinnollinen keskus on Falmey. Siihen kuuluu kaksi maalaiskuntaa: Falmey ja Guillagué. Kyliä on yhteensä 237. ==Lähteet== Luokka:Dosson alue Luokka:Nigerin departementit